Andreas Gjermstad

Andreas Gjermstad (født 12. januar 1932, død 5. november 2010) var en bonde og skuespiller fra Sparbu i Steinkjer i Nord-Trøndelag.Gjermstad, Andreas; steinkjerleksikonet.noMøt Andreas Gjermstad; nrk.no, 30.1.2008 

Selv om han i prinsippet livnærte seg som bonde, engasjerte han seg gjennom et langt liv i amatørteater, spel og i økende grad hel- og halvprofesjonelt teater. Først i mange år gjennom Sparbu Teaterlag, men etter hvert også gjennom Spelet om Heilag Olav – hvor han i flere år spilte Gamal-Jostein,  Nord-Trøndelag Teater og flere oppsetninger rundt i fylket. 

Han spilte Tevje i Spelemann på taket, Didrik Dale i Medmenneske, Bendik i I eventyre, Peachum i Tolvskillingsoperaen, Dolittle i My Fair Lady, Ol` Kanelsa i Den fjerde nattevakt, tittelrollen i filmen Onkel Oskar, og i stykkene Martin Kvennavika og Jeppe på Bjerget, og Jakob Pinadø i Den siste viking, etter Johan Bojers roman. Han leste inn lydboka Martin Kvennavika.

Gjermstad debuterte på scenen 17. mai 1945. Han mottok Kongens fortjenstmedalje i gull i 1994, og Nord-Trøndelag fylkes kulturpris i 1984. 

 Bibliografi 
 2006 Rit å Ra`l, ISBN 82-303-0741-5
 Referanser 

Kategori:Norske skuespillere
Kategori:Kultur i Trøndelag
Kategori:Personer fra Steinkjer kommune
Kategori:Kongens fortjenstmedalje i gull
Kategori:Fødsler i 1932
Kategori:Dødsfall i 2010
Kategori:Personer fra tidligere Sparbu kommune